L 58/1578
HR
Službeni list Europske unije
23.2.2023.
PRIPREMNA DJELOVANJA
POGLAVLJE PA 09 — OKOLIŠ I KLIMATSKA POLITIKA (nastavak) PA 09 22
(nastavak)
PA 09 22 02
(nastavak) Prva faza: Pilot-projekt „Copernicus za mrežu Natura 2000” Krajem 2019.
pokrenut je pilot-projekt „Copernicus za mrežu Natura 2000” (COP4N2K) radi upotrebe tehnologije programa Copernicus za bolje praćenje područja mreže Natura 2000.
Tim je projektom stvoren automatizirani model sustava za praćenje razvoja pokrova travnjaka u europskoj mreži Natura 2000 na godišnjoj osnovi, pri čemu su izrađene detaljne karte pokrova zemljišta od 1992. (kada je donesena Direktiva o staništima).
Ulažu se napori kako bi se osiguralo da velika publika, uključujući uprave država članica, upravitelje zaštićenih područja, korisnike zemljišta i širu javnost, može pristupiti predstavljenim trendovima u pogledu travnjaka i s njima povezanim pokazateljima te ih razumjeti.
Svi se podaci objavljuju putem posebnog internetskog preglednika „EU Grassland Watch”.
Druga faza: Pripremno djelovanje – EU Grassland Watch Pilot-projekt prve faze trebala bi se završiti krajem 2021.
uz obećavajuće rezultate.
U privremenoj evaluaciji jasno je navedeno da će biti potrebna druga faza potpore za pilot-projekt Unije kako bi se osiguralo pravodobno praćenje potpune provedbe i pristupačnosti.
Pripremno djelovanje usredotočit će se na četiri glavna područja koja zahtijevaju znatan daljnji razvoj: (1) Dostupni resursi u prvoj fazi obuhvaćaju samo polovinu svih područja mreže Natura 2000 sa znatnim udjelom travnjaka.
Povećanjem će se omogućiti dovršetak (povijesne) slike travnjaka EU-a u okviru mreže Natura 2000.
(2) Kvaliteti dostupnih karata koristit će nedavna poboljšanja u utvrđivanju različitih vrsta travnjaka i veće prostorne rezolucije.
(3) informacije o trenutačnom pokrovu travnjaka dodatno će se razraditi na razini lokacije povezivanjem s postojećim administrativnim bazama podataka, kao što su nacionalni sustavi za identifikaciju zemljišnih parcela (LPIS).
To će pomoći u prenošenju bitnih informacija za odgovarajuće upravljanje područjem.
(4) Projekt će doprinijeti približavanju geoprostornih informacija o travnjacima donositeljima odluka i drugim ključnim dionicima putem interaktivne javne internetske stranice koja se redovito ažurira i niza izravnih interakcija (npr. osposobljavanje u obliku mrežnoga seminara, terenski posjeti itd.) s odabranim dionicima na nacionalnoj ili regionalnoj razini.
Tim bi se inicijativama mogli premostiti tehnološki nedostaci tako što će se dionicima pomoći da razumiju prednosti tih alata i iskoriste dostupne informacije te da zauzvrat razmjenjuju svoje praktične potrebe za oblikovanjem budućih kretanja.
Potpuno funkcionalan „EU Grassland Watch” može pomoći Uniji i njezinim državama članicama da bolje prate biološku raznolikost, pritiske s kojima se suočava i održivost zaštićenih travnjaka u okviru mreže Natura 2000.
Većom transparentnošću i dostupnošću pomoći će se ne samo u sprečavanju budućih negativnih učinaka već i u preokretanju povijesnih smanjenja utvrđivanjem prioritetnih područja za obnovu travnjaka.
POGLAVLJE PA 10 — MIGRACIJE Napomene Odobrena sredstva u ovom poglavlju namijenjena su financiranju provedbe pripremnih djelovanja u području primjene UFEU-a i Ugovora o Euratomu kojima je svrha pripremanje prijedlogâ s ciljem donošenja budućih djelovanja.
Njihov ukupni iznos odgovara razini odobrenih sredstava iz članka 10 20 02.